Han var redaktør for den samiske avisen (Nyhetsfortelleren) i årene 1904-1911. Avisen kom ut to ganger i måneden. I 1912 ga han ut den første samiske romanen (Daggry) på eget forlag. Romanen inneholder interessante skildringer fra sjøsamenes liv, og vi følger hovedpersonen Ábo Eira i forskjellige faser av livet. Anders Larsen viser fornorskningspolitikkens konsekvenser for det samiske språket og samenes eget selvbilde. Romanens mål var å motvirke samenes følelse av mindreverdighet overfor de norske og var også en protest mot det norske samfunnets forakt for samene.